SL Uradni list Evropske unije L 192/1

UREDBA KOMISIJE (EU) 2017/1347

z dne 13. julija 2017

o popravku Direktive 2007/46/ES Evropskega parlamenta in Sveta, Uredbe Komisije (EU) št. 582/2011 in Uredbe Komisije (EU) 2017/1151 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe (ES) št. 692/2008

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (1) ter zlasti členov 8 in 14(3) Uredbe,

ob upoštevanju Direktive 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (okvirna direktiva) (2), ter zlasti člena 39(2) Direktive,

ob upoštevanju Uredbe (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil ter o spremembi Uredbe (ES) št. 715/2007 in Direktive 2007/46/ES ter o razveljavitvi direktiv 80/1269/EGS, 2005/55/ES in 2005/78/ES (3) ter zlasti člena 5(4) Uredbe,

ob upoštevanju naslednjega:

(1) Z Direktivo 2007/46/ES je bil vzpostavljen okvir za homologacijo motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila. Zaradi upoštevanja nove Uredbe Komisije (EU) 2017/1151 (4) je treba prilagoditi več elementov v navedenem okviru, zlasti v zvezi z opisnim listom proizvajalca, poročili o preskusih, izjavo o skladnosti in pogoji za podelitev homologacije.

(2) Z Uredbo (ES) št. 715/2007 oziroma Uredbo (ES) št. 595/2009 se zahteva, da so nova lahka in težka vozila skladna z nekaterimi mejnimi vrednostmi emisij, in določajo dodatne zahteve za dostop do informacij o popravilu in vzdrževanju vozil.

(3) Kar zadeva težka vozila, so bile z Uredbo Komisije (EU) št. 582/2011 (5) sprejete nekatere posebne tehnične določbe, potrebne za izvajanje Uredbe (ES) št. 595/2009. Za zagotovitev pravilne uporabe Uredbe (EU) št. 582/2011 je treba popraviti več tehničnih napak v njenih prilogah I in II.

(4) Kar zadeva lahka vozila, so bile z Uredbo Komisije (ES) št. 692/2008 (6) in Uredbo (EU) 2017/1151 sprejete nekatere posebne tehnične določbe, potrebne za izvajanje Uredbe (ES) št. 715/2007. Z Uredbo Komisije (EU) 2017/1221 (7) je bil s spremembo Uredbe (ES) št. 692/2008 uveden nov postopek za emisije zaradi izhlapevanja. Z Uredbo (EU) 2017/1151 se je postopek homologacije uskladil z globalno usklajenimi preskusnimi postopki za lahka vozila (WLTP), kot so določeni v globalnem tehničnem predpisu (GTR) št. 15 Ekonomske komisije Združenih narodov za Evropo (UN/ECE).

(5) Kar zadeva novi preskusni postopek za emisije zaradi izhlapevanja, bi bilo treba jasno opredeliti datum začetka uporabe sprememb, uvedenih z Uredbo (EU) 2017/1221. Novi preskusni postopek bi moral biti od 1. septembra 2019 obvezen za vse nove homologacije in prvo registracijo vozil v Uniji.

(6) Kar zadeva novi postopek WLTP, je treba za zagotovitev njegove pravilne uporabe popraviti več tehničnih napak v členih 2 in 15 ter prilogah I, IIIA, V, VII, VIII, XII in XXI k Uredbi (EU) 2017/1151.

(7) Poleg tega bi bilo treba pojasniti določbe o skupini matrik za cestno obremenitev v okviru preskusnega postopka WLTP.

(8) Popravki, določeni v tej uredbi, so neločljivo povezani, saj le kot celota zagotavljajo pravilno uporabo zadevnih ukrepov za homologacijo.

(9) Zato bi bilo treba Direktivo 2007/46/ES, Uredbo (ES) št. 715/2007, Uredbo (EU) št. 582/2011, Uredbo (EU) 2017/1221 in Uredbo (EU) 2017/1151 ustrezno popraviti.

(10) Ker je treba zagotoviti pravilno uporabo Uredbe (EU) 2017/1221 in Uredbe (EU) 2017/1151, bi morala ta uredba začeti veljati takoj.

(11) Ukrepi iz te uredbe so v skladu z mnenjem Tehničnega odbora za motorna vozila –

SPREJELA NASLEDNJO UREDBO:

Člen 1

Popravek Direktive 2007/46/ES

Priloge I, VIII, IX in XI k Direktivi 2007/46/ES se popravijo v skladu s Prilogo I k tej uredbi.

Člen 2

Popravek Uredbe (EU) št. 582/2011

Priloge I, II in X k Uredbi (EU) št. 582/2011 se popravijo v skladu s Prilogo II k tej uredbi.

Člen 3

Popravek Uredbe (EU) 2017/1221

V členu 2 Uredbe (EU) 2017/1221 se doda naslednji odstavek:

„Uporablja se od 1. septembra 2019.“

Člen 4

Popravek Uredbe (EU) 2017/1151

Uredba (EU) 2017/1151 se popravi:

(1) člen 2 se spremeni: (a) točka 3 se nadomesti z naslednjim: „(3) ‚števec prevožene poti‘ pomeni instrument, ki vozniku kaže skupno razdaljo, ki jo je vozilo prevozilo od izdelave;“; (b) točka 33 se črta; (c) točki 47 in 48 se nadomestita z naslednjim: „(47) ‚enoplastna posoda za gorivo‘ pomeni posodo za gorivo, narejeno iz ene plasti materiala, vključno s fluoriranimi/sulfoniranimi materiali, razen kovinskih posod za gorivo; (48) ‚večplastna posoda za gorivo‘ pomeni posodo za gorivo, narejeno iz vsaj dveh različnih plasti materialov, od katerih je ena neprepustna za ogljikovodike;“; (d) doda se točka 49: „(49) ‚kategorija vztrajnosti‘ pomeni kategorijo preskusnih mas vozila, ki ustreza enakovredni vztrajnosti, kot je določena v tabeli A4a/3 Priloge 4a k Pravilniku št. 83 UN/ECE, kadar je preskusna masa določena tako, da je enaka referenčni masi“.

(2) Člen 15 se spremeni: (a) odstavka 2 in 3 se nadomestita z naslednjim: „2. Iz razlogov, povezanih z emisijami ali porabo goriva, nacionalni organi od 1. septembra 2017 za vozila kategorij M1, M2 in kategorije N1 razreda I ter od 1. septembra 2018 za vozila kategorije N1 razredov II in III ter kategorije N2 zavrnejo podelitev ES-homologacije ali nacionalne homologacije za nove tipe vozil, ki niso skladna s to uredbo. Za nove homologacije, za katere se zaprosi pred 1. septembrom 2019, se lahko na zahtevo proizvajalca namesto postopka iz Priloge VI k tej uredbi za določitev emisij iz vozila zaradi izhlapevanja uporabi preskusni postopek za emisije zaradi izhlapevanja iz Priloge 7 k Pravilniku št. 83 UN/ECE. 3. Iz razlogov, povezanih z emisijami ali porabo goriva, nacionalni organi od 1. septembra 2018 za vozila kategorij M1, M2 in kategorije N1 razreda I ter od 1. septembra 2019 za vozila kategorije N1 razredov II in III ter kategorije N2 obravnavajo izjave o skladnosti za nova vozila, ki niso skladna s to uredbo, kot neveljavne za namen člena 26 Direktive 2007/46/ES in prepovedo registracijo takšnih vozil, njihovo prodajo ali dajanje v promet. Za nova vozila, registrirana pred 1. septembrom 2019, se lahko na zahtevo proizvajalca namesto postopka iz Priloge VI k tej uredbi za določitev emisij iz vozila zaradi izhlapevanja uporabi preskusni postopek za emisije zaradi izhlapevanja iz Priloge 7 k Pravilniku št. 83 UN/ECE.“; (b) odstavek 5(a) se nadomesti z naslednjim: „(a) homologacijski organ za namene predložitve poškodovanih ali pokvarjenih sestavnih delov za simuliranje okvar za ocenjevanje izpolnjevanja zahtev iz Priloge XI k tej uredbi prizna preskuse tipa 1/I, izvedene v skladu s Prilogo III k Uredbi (ES) št. 692/2008 v treh letih po datumih iz člena 10(4) Uredbe (ES) št. 715/2007;“; (c) doda se naslednji odstavek 5(c): „(c) če je bil prvi preskus tipa 1/I izveden in zaključen v skladu s Prilogo VII k Uredbi (ES) št. 692/2008 v treh letih po datumih iz člena 10(4) Uredbe (ES) št. 715/2007, homologacijski organi priznajo prikaze trajnosti kot enakovredne za namene izpolnjevanja zahtev iz Priloge VII k tej uredbi;“;

(3) Priloge I, IIIA, V, VI, VII, VIII, XII in XXI se popravijo v skladu s Prilogo III k tej uredbi.

Člen 5

Začetek veljavnosti

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 13. julija 2017 Za Komisijo Predsednik Jean-Claude JUNCKER

(1) UL L 171, 29.6.2007, str. 1.

(2) UL L 263, 9.10.2007, str. 1.

(3) UL L 188, 18.7.2009, str. 1.

(4) Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe (ES) št. 692/2008 (UL L 175, 7.7.2017, str. 1).

(5) Uredba Komisije (EU) št. 582/2011 z dne 25. maja 2011 o izvajanju in spremembi Uredbe (ES) št. 595/2009 Evropskega parlamenta in Sveta glede emisij iz težkih vozil (Euro VI) in o spremembi prilog I in III k Direktivi 2007/46/ES Evropskega parlamenta in Sveta (UL L 167, 25.6.2011, str. 1).

(6) Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).

(7) Uredba Komisije (EU) 2017/1221 z dne 22. junija 2017 o spremembi Uredbe Komisije (ES) št. 692/2008 glede metodologije za določanje emisij zaradi izhlapevanja (preskus tipa 4) (UL L 174, 7.7.2017, str. 3).

PRILOGA I Direktiva 2007/46/ES se popravi: (1) Priloga I se popravi: (a) točka 3.2.12.2.1.3 se nadomesti z naslednjim: „3.2.12.2.1.3 Vrsta katalitične reakcije: […] (oksidacijski, tristezni, redukcijski lovilnik NOx, selektivni redukcijski katalizator, redukcijski katalizator NOx ali drugo)“; (b) številka točke 3.2.12.7.6.3 se spremeni v 3.2.12.2.7.6.3; (c) vstavijo se naslednje točke: „3.5.7.2.1.1.0 Visoka vrednost za vozilo (NEDC): …g/km“ „3.5.7.2.1.2.0 Nizka vrednost za vozilo (če je ustrezno) (NEDC): …g/km“ „3.5.7.2.2.1.0 Visoka vrednost za vozilo (NEDC): …g/km“ „3.5.7.2.2.2.0 Nizka vrednost za vozilo (če je ustrezno) (NEDC): …g/km“ „3.5.7.2.2.3.0 Srednja vrednost za vozilo (če je ustrezno) (NEDC): …g/km“ „3.5.7.2.3.1.0 Visoka vrednost za vozilo (NEDC): …g/km“ „3.5.7.2.3.2.0 Nizka vrednost za vozilo (če je ustrezno) (NEDC): …g/km“ „3.5.7.2.3.3.0 Srednja vrednost za vozilo (če je ustrezno) (NEDC): …g/km“ (2) Priloga VIII se popravi: (a) stolpec „Skupina matrik za cestne obremenitve“ v tabeli „Korekcijski preskus za temperaturo okolice (ATCT)“ v točki 2.1.1 se črta; (b) tretja tabela v točki 3.1, v kateri sta stolpca „Identifikator skupine matrik za cestne obremenitve“ in „Varianta/izvedenke“, se črta; (c) stolpec „Identifikator skupine matrik za cestne obremenitve“ v četrti tabeli z naslovom „Rezultati“ v točki 3.1 se črta; (d) na dnu tabele z naslovom „Rezultati“ v točki 3.1 se doda naslednja vrstica: „Čelna površina (m2) (samo za vozila iz skupine matrik za cestne obremenitve)“ (e) sprotna opomba 23 v točki 3.1 se črta; (f) zadnja vrstica v točki 3.1 pod tabelo z naslovom „Rezultati“ se nadomesti z naslednjim: „Ponoviti za vsako skupino interpolacij.“; (g) tretja tabela v točki 3.2, v kateri sta stolpca „Identifikator skupine matrik za cestne obremenitve“ in „Varianta/izvedenke“, se črta; (h) stolpec „Identifikator skupine matrik za cestne obremenitve“ v četrti tabeli z naslovom „Rezultati“ v točki 3.2 se črta; (i) zadnja vrstica v tabeli z naslovom „Rezultati“ v točki 3.2 se nadomesti z naslednjim: „Čelna površina (m2) (samo za vozila iz skupine matrik za cestne obremenitve)“ (j) tretja tabela v točki 3.3, v kateri sta stolpca „Identifikator skupine matrik za cestne obremenitve“ in „Varianta/izvedenke“, se črta; (k) stolpec „Identifikator skupine matrik“ v četrti tabeli z naslovom „Rezultati“ v točki 3.3 se črta; (l) zadnja vrstica v tabeli z naslovom „Rezultati“ v točki 3.3 se nadomesti z naslednjim: „Čelna površina (m2) (samo za vozila iz skupine matrik za cestne obremenitve)“ (m) točka 3.5 se nadomesti z naslednjim: „3.5 Poročila o učinku korelacijskega orodja v skladu z Izvedbeno uredbo (EU) 2017/1151. Ponoviti za vsako skupino interpolacij: Identifikator skupine interpolacij [opomba: „številka homologacije + zaporedna številka skupine interpolacij“]: […] Poročilo o visoki vrednosti za vozilo: […] Poročilo o nizki vrednosti za vozilo (če je primerno): […] 3.5.1 Faktor odklona (če je primerno) Ponoviti za vsako skupino interpolacij: Identifikator skupine interpolacij [opomba: „številka homologacije + zaporedna številka skupine interpolacij“]: […] 3.5.2 Faktor preverjanja (če je primerno) Ponoviti za vsako skupino interpolacij: Identifikator skupine interpolacij [opomba: „številka homologacije + zaporedna številka skupine interpolacij“]: […]“. (3) Priloga IX se popravi: (a) v delu II – Nedodelana vozila – stran 2, kategorija vozila M1, kategorija vozila N1, kategorija vozila M2 in kategorija vozila N2 se točka 49 nadomesti z naslednjim: „49. Emisije CO2/poraba goriva/poraba električne energije (m) (r): 1. Vsi pogonski sistemi razen povsem električnih vozil (če je primerno) Vrednosti NEDC Emisije CO2 Poraba goriva Mestna vožnja (1): … g/km … l/100 km ali m3/100 km ali kg/100 km (1) Vožnja zunaj naselja (1): … g/km … l/100 km ali m3/100 km ali kg/100 km (1) Kombinirana (1): … g/km … l/100 km ali m3/100 km ali kg/100 km (1) Tehtana (1), kombinirana: … g/km … l/100 km ali m3/100 km ali kg/100 km Faktor odklona (če je primerno) Faktor preverjanja (če je primerno) ‚1‘ ali ‚0‘ 2. Povsem električna vozila in hibridna električna vozila z zunanjim polnjenjem (če je primerno) Poraba električne energije (tehtana, kombinirana (1)) … Wh/km Električni doseg … km 3. Vozilo z vgrajenimi ekološkimi inovacijami: da/ne (1) 3.1 Splošna koda ekoloških inovacij (p1): […] 3.2 Skupni prihranek emisij CO2 zaradi ekoloških inovacij (p2) (ponoviti za vsako preskušeno referenčno gorivo): 3.2.1 Prihranek NEDC: … g/km (če je primerno) 3.2.2 Prihranek WLTP: … g/km (če je primerno) 4. Vsi pogonski sistemi v skladu z Uredbo (EU) 2017/1151, razen povsem električnih vozil (če je primerno) Vrednosti WLTP Emisije CO2 Poraba goriva Nizka (1): … g/km … l/100 km ali m3/100 km ali kg/100 km (1) Srednja (1): … g/km … l/100 km ali m3/100 km ali kg/100 km (1) Visoka (1): … g/km … l/100 km ali m3/100 km ali kg/100 km (1) Zelo visoka (1): … g/km … l/100 km ali m3/100 km ali kg/100 km (1) Kombinirana: … g/km … l/100 km ali m3/100 km ali kg/100 km (1) Tehtana, kombinirana (1): … g/km … l/100 km ali m3/100 km ali kg/100 km (1) 5. Povsem električna vozila in hibridna električna vozila z zunanjim polnjenjem v skladu z Uredbo (EU) 2017/1151 (če je primerno) 5.1 Povsem električna vozila Poraba električne energije … Wh/km Električni doseg … km Električni doseg za mestno vožnjo … km 5.2 Hibridna električna vozila z zunanjim polnjenjem Poraba električne energije (ECAC,weighted) … Wh/km Električni doseg (EAER) … km Električni doseg za mestno vožnjo (EAER za mestno vožnjo) … km“; (b) V delu I – Dokončana in dodelana vozila – stran 2, kategorija vozila M3, kategorija vozila N3, kategorija vozila M3 in kategorija vozila N3 se točka 47.1 črta. (c) V delu I – Dokončana in dodelana vozila – stran 2, kategorija vozila M2, kategorija vozila N2, kategorija vozila M2, in kategorija vozila N2 se v točki 47.1 doda sklic na pojasnilo (r).

PRILOGA II Uredba (EU) št. 582/2011 se popravi: (1) Dodatek 9 k Prilogi I se nadomesti z naslednjim: „ Dodatek 9 Sistem številčenja certifikatov o ES-homologaciji Del 3 številke ES-homologacije, ki je bila izdana v skladu s členi 6(1), 8(1) in 10(1), je sestavljen iz številke izvedbenega regulativnega akta ali zadnje spremembe regulativnega akta, ki se uporablja za ES-homologacijo. Tej številki sledi črka, ki označuje zahteve sistemov OBD in SCR v skladu s preglednico 1. Preglednica 1 Črka Mejne vrednosti OBD za NOx (1) Mejne vrednosti OBD za trdne delce (2) Mejne vrednosti OBD za ogljikov monoksid (6) IUPR (13) Kakovost reagenta Dodatni monitorji OBD (12) Zahteve glede mejne vrednosti moči (14) Roki za izvedbo: novi tipi Roki za izvedbo: vsa vozila Zadnji datum registracije A (9) (10) B (10) vrstica ‚obdobje uvajanja‘ v preglednici 1 ali 2 spremljanje učinkovitosti (3) n. r. uvajanje (7) uvajanje (4) n. r. 20 % 31.12.2012 31.12.2013 31.8.2015 (9) 30.12.2016 (10) B (11) vrstica ‚obdobje uvajanja‘ v preglednicah 1 in 2 n. r. vrstica ‚obdobje uvajanja‘ v preglednici 2 n. r. uvajanje (4) n. r. 20 % 1.9.2014 1.9.2015 30.12.2016 C vrstica ‚splošne zahteve‘ v preglednici 1 ali 2 vrstica ‚splošne zahteve‘ v preglednici 1 vrstica ‚splošne zahteve‘ v preglednici 2 splošno (8) splošno (5) da 20 % 31.12.2015 31.12.2016 31.8.2019 D vrstica ‚splošne zahteve‘ v preglednici 1 ali 2 vrstica ‚splošne zahteve‘ v preglednici 1 vrstica ‚splošne zahteve‘ v preglednici 2 splošno (8) splošno (5) da 10 % 1.9.2018 1.9.2019 (2) Točka 1 v Dodatku 1 k Prilogi II se nadomesti z naslednjim: „1. UVOD V tem dodatku je opisan postopek za ugotavljanje plinastih emisij med merjenji na vozilu pri vožnji po cesti z uporabo prenosnih sistemov za merjenje emisij. Emisije onesnaževal, ki se merijo iz izpušne cevi motorja, vključujejo naslednje sestavne dele: ogljikov monoksid, skupne ogljikovodike in dušikove okside pri motorjih s kompresijskim vžigom ter ogljikov monoksid, nemetanske ogljikovodike, metan in dušikove okside pri motorjih s prisilnim vžigom. Poleg tega se izmeri ogljikov dioksid, da se omogočijo postopki izračuna iz oddelka 4. Pri motorjih, ki za gorivo uporabljajo zemeljski plin, lahko proizvajalec, tehnična služba ali homologacijski organ namesto merjenja emisij metana in nemetanskih ogljikovodikov izbere merjenje emisij skupnih ogljikovodikov (THC). V tem primeru je mejna vrednost za emisije skupnih ogljikovodikov enaka tisti iz Priloge I k Uredbi (ES) št. 595/2009 za emisije metana. Za izračun faktorjev skladnosti v skladu s točkama 4.2.3 in 4.3.2 tega dodatka se uporablja samo mejna vrednost za emisije metana. Pri motorjih, ki za gorivo uporabljajo pline, ki niso zemeljski plin, lahko proizvajalec, tehnična služba ali homologacijski organ namesto merjenja emisij nemetanskih ogljikovodikov izbere merjenje emisij skupnih ogljikovodikov (THC). V tem primeru je mejna vrednost za emisije skupnih ogljikovodikov enaka tisti iz Priloge I k Uredbi (ES) št. 595/2009 za emisije nemetanskih ogljikovodikov. Za izračun faktorjev skladnosti v skladu s točkama 4.2.3 in 4.3.2 tega dodatka se uporablja samo mejna vrednost za emisije nemetanskih ogljikovodikov.“ (3) Točka 2.4.1.3 Priloge X se nadomesti z naslednjim: „2.4.1.3 Standard za vgrajeno napravo za diagnostiko na vozilu Euro 6 – 2 v preglednici 1 Dodatka 6 k Prilogi I k Uredbi (ES) št. 692/2008 se šteje za enakovrednega črkama C in D v preglednici 1 Dodatka 9 k Prilogi I k tej uredbi.“ (1) Zahteve za spremljanje ‚mejnih vrednosti OBD za NOx‘ iz preglednice 1 Priloge X za motorje in vozila s kompresijskim vžigom in na kombinirano gorivo ter preglednice 2 Priloge X za motorje in vozila s prisilnim vžigom. (2) Zahteve za spremljanje ‚mejnih vrednosti OBD za trdne delce‘ iz preglednice 1 Priloge X za motorje in vozila s kompresijskim vžigom in na kombinirano gorivo. (3) Zahteve za ‚spremljanje učinkovitosti‘ iz točke 2.1.1 Priloge X. (4) Zahteve glede ‚obdobja uvajanja‘ v zvezi s kakovostjo reagenta iz točke 7.1 Priloge XIII. (5) ‚Splošne‘ zahteve v zvezi s kakovostjo reagenta iz točke 7.1.1 Priloge XIII. (6) Zahteve za spremljanje ‚mejnih vrednosti OBD za ogljikov monoksid‘ iz preglednice 2 Priloge X za motorje in vozila s prisilnim vžigom. (7) Zahteve glede ‚obdobja uvajanja‘ v zvezi z IUPR iz oddelka 6 Priloge X. (8) ‚Splošne‘ zahteve v zvezi z IUPR iz oddelka 6 Priloge X. (9) Za motorje s prisilnim vžigom in vozila, opremljena s takšnimi motorji. (10) Za motorje s kompresijskim vžigom in na kombinirano gorivo ter vozila, opremljena s takšnimi motorji. (11) Velja samo za motorje s prisilnim vžigom in vozila, opremljena s takšnimi motorji. (12) Dodatne določbe glede zahtev za spremljanje iz odstavka 2.3.1.2 Priloge 9A k Pravilniku UN/ECE št. 49. (13) Specifikacije za IUPR so določene v Prilogi X. IUPR ne velja za motorje s prisilnim vžigom in vozila, opremljena s takšnimi motorji. (14) Zahteva v zvezi z ISC iz Dodatka 1 k Prilogi II. n. r. Ni relevantno.